ન્યૂજર્સીમાં તોફાની ઝડપ 80 માઇલ પ્રતિ કલાક છે. આ વિસ્તારમાં મોટી સંખ્યામાં ભારતીય મૂળના લોકો રહી રહ્યાં છે. તટીય વિસ્તારમાં 13 ફૂટ સુધીના મોજા ઉછળી રહ્યાં છે. આ તોફાનના કારણે 6 નવેમ્બરે થનારી રાષ્ટ્રપતિની ચૂંટણીનું પ્રચાર અભિયાન પણ પ્રભાવિત થયું છે. ફોક્સ ન્યૂઝે જણાવ્યા અનુસાર સૅન્ડીએ નોતરેલી તબાહીમાં અત્યારસુધી 40 લોકોના મોત નિપજ્યા છે. પ્રચાર અભિયાનને અધવચ્ચે રોકીને વ્હાઇટ હાઉસ પરત ફરેલા રાષ્ટ્રપતિ બરાક ઓબામાએ ન્યૂયોર્ક અને ન્યૂજર્સીના વિસ્તારોમાં આવેલા આ ભયાનક તોફાનને સૌથી મોટી મુશ્કેલી ગણાવી છે.